Jak ôdzyskać dług? Nojlepij niy nożym
Zŏbrscy policyjōny chyciyli chopa podyjzdrzanego ô rozbōj. Groziōł nożym i dopōminoł sie ôddaniŏ długu. Decyzyjōm gyrichtu ôstoł ôn heresztowany. Grozi mu do 12 lŏt.
Policyjōny z V komisariatu zastawiyli chopa, co groźbami nożym dopōminoł sie ôddaniŏ długu. Podyjzdrzany trzasnōł dużnika i porwoł mu jaklã z telefōnym jak tyż dokumyntami. Do zdarzyniŏ doszło w zŏbrskij dzielnicy Helynka. Z policyjnych ôbsztalowań wynikŏ, iże 23-letni pokrziwdzōny winowaty bōł sprŏwcy 80 zł, atoli ôdkłŏdoł spłacynie kwoty. 34-latek uzdoł tōż upōmnieć sie ô dług. Sprŏwca napaści ôstoł zastawiōny i wrażōny do policyjnego heresztu. Chop wczaśnij mioł już ôstuda z prawym. Zastawiany bōł za rauby i ôdsiedzioł rok w hereszcie za znyncanie. Na antrag zŏbrskij prokuratury gyricht heresztowoł chopa na 3 miesiōnce. Za popołniōne przestympstwa grozi mu kŏra do 12 lŏt, co może ôstać wydużōnŏ ô pōłowã, bo chop niy piyrszy rŏz złōmoł prawo.
Zdrzōdło: KMP Zŏbrze, foto: KPP Wodzisław
szl_Latn szl_Latn szl_Latn ewe_Latn